Pilipalpinae

Pilipalpinae er en liten underfamilie av kardinalbiller. Larvene lever som rovdyr under barken på døde trær.

Utseende 
Middelsstore, avlange, gjerne svarte kardinalbiller.

Levevis 
Larvene lever som rovdyr under barken på døde trær. Larveutviklingen kan ta 2-3 år. Noen arter legger egg på brannskadet virke, disse har infrarød-følsomme føleorganer og kan merke en skogbrann fra lang avstand. De flyr da dit for å legge egg på de nybrente stammene. De voksne billene spiser forskjellige salgs sukkerholdige væsker, for eksempel honningdugg produsert av bladlus og utflytende sevje. De kan også finnes på blomster der de drikker nektar. I alle fall noen arter produserer giftstoffet cantharidin, som antas å spille en rolle i tiltrekning mellom kjønnene.

Utbredelse 
Gruppen er utbredt på den sørlige halvkulen: Australia, New Zealand, Madagaskar og Chile.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien kardinalbiller, Pyrochroidae Latreille, 1807
 Underfamilien Pilipalpinae Abdullah, 1964
 Slekten Binburrum Pollock, 1995 - 8 arter
 Slekten Cycloderus Solier, 1851 - én art
 Slekten Exocalopus Broun, 1893 - én art
 Slekten Incollogenius Pic, 1916 - 3 arter
 Slekten Malagaethes Pollock, 1995 - én art
 Slekten Morpholycus Lea, 1917 - 6 arter
 Slekten Paromarteon Blackburn, 1897 - 5 arter
 Slekten Pilipalpus Fairmaire, 1876 - én art
 Slekten Ranomafana Pollock, 1995 - én art
 Slekten Techmessa Bates, 1874- 3 arter
 Slekten Techmessodes Broun, 1893 - 2 arter
 Slekten Temnopalpus Blackburn, 1888 - 2 arter

Referanser

Eksterne lenker 
 

Biller formelt beskrevet i 1964
Dyr formelt beskrevet av Mohammad Abdullah
Kardinalbiller